paragraph_text: Lišće palme Indijanci koriste prilikom gradnje svojih koliba, a kod zapadnobrazilskih Boróro Indijanaca koristi se za izradu navlaka za ud poznatih u njihovom jeziku kao bá, koje su prema mitu isprva izrađivale žene, a stavljale su se mladićima koji su prošli obrede inicijacije, odnosno koji su ušli u svijet odraslih i bili spremni za brak. Od jezgre tvrdog oraha babasua proizvodi se ulje (babassu oil) koje se koristi za kuhanje u domaćinstvu i za izradu sapuna u kozmetičkoj industriji.